નવસારી શહેરમાં આયોજન કરાયેલા 57 રસ્તાઓની પાલિકાએ ઘણાં સમય અગાઉ મંજૂરી આપ્યા છતાં આ 3.57 કરોડ રૂપિયાની કિંમતના ખર્ચે બનનારા રસ્તાઓ મે મહિનામાં પણ બનવાની શરૂઆત થઈ નથી. કેટલાક રસ્તાઓ તો ધુળીયા પ્રથમ વખત જ બનનાર છે. નવસારી શહેરમાં મુખ્ય માર્ગો ઉપરાંત અનેક આંતરિક માર્ગો છે. આમાંના આંતરિક માર્ગોને મુખ્ય માર્ગોથી જોડવામાં આવ્યા છે. આ રસ્તાઓને બનાવવાની કામગીરી અહીંની નગરપાલિકા જ કરે છે. રસ્તાનું ટેન્ડરિંગ હજુ બાકી છે. ટેન્ડરિંગ પ્રક્રિયા પૂર્ણ થાય ત્યાં સુધીમાં ચોમાસુ આવી જશે એટલે આ રસ્તાનું કામ ચોમાસા બાદ જ શરૂ થવાની શક્યતા રહેલી છે.